google/wiki40b huggingface dataset:
קופיקו (סדרת טלוויזיה)

שחקנים אורחים

מוטי קירשנבאום, אורן זגמן, נוי פרי, רון שחר, נתן ברגר, דני שטג, עידן גיל, טל גרושקה, עירית נתן בנדק, גליה ישי, תומר שרון, דדי בן דיין, אדם שומר, אודי קיסרי, טולי נבון, יגאל עדיקא, יורם שנער, דן קפלן, יובל ינאי, אופיר שקיר, בר רפאלי, אור חן, נטע כהן, איילת גבאי, מני סביר, ישראל צדוק, אורי כבירי, דווי כהן, דרור טפילצקי, עמיקם לוי, רפי רוטשטיין, קרן וייס, אודי גיל, ואדים קוטרלוב, יסמין קידר, דלית קהן, אילן לינדבנד, יהודית מוסקוביץ', שמעון קליין, חנה קליין, שמוליק לוי, ז'יל בן דוד, דליק ווליניץ.
אשליים

מאפיינים

המשפחה נפוצה באסיה, באירופה ובאפריקה. מרביתם חסינים לקרקעות מליחות ומצליחים להתמודד בהצלחה עם קרקעות בסיסיות (אלקליות). העלים לרוב מכוסי קשקשים דקיקים (1 - 5 מ"מ) חופפים. מינים רבים מפרישים את המלח שבאדמתם, ועל כן עליהם לרוב מכוסים מלח.
בארץ ישראל גדלים שני סוגים של אשליים: האשליל והאשל, לרוב באזורי מדבר כגון הנגב והערבה. לכל אחד מהם מגוון של מינים.
קרטחנה (ספרד)

היסטוריה

קרטחנה הוקמה בשנת 228 לפנה"ס בידי המצביא הקרתגי עזרובעל תחת השם קַרְתְּ חַדַשְתְּ (זהה לשמה של קרתגו עצמה). בשנת 209 לפנה"ס נכבשה בידי סקיפיו ועברה לידי הרומאים, שכינו אותה Carthago Nova. כבר אז היה בה נמל משגשג ששימש לייצוא הכסף והזהב שנכרו בסביבה. בשנת 425 בזזו אותה הוויזיגותים. בתקופת הכיבוש המוסלמי שוקמה והורחבה. ב-1269 צורפה לממלכת אראגון. בזמן הממלכה הספרדית שימשה כבסיס של חיל הים הספרדי (הארמדה). ב-1873 פרצה בה המרידה הקנטונליסטית ברפובליקה הספרדית הראשונה. בעת מלחמת האזרחים הספרדית היה בה בסיס ימי של הצבא הרפובליקני.
טען ביניים

טען ביניים הוא הליך משפטי אשר מתנהל בבית משפט השלום, במסגרתו פונה בעל דין, שנתבע, או שצפוי להיתבע, על ידי צדדים שונים בתביעות סותרות לבית המשפט בבקשה שיכריע בתביעות הסותרות. לדוגמה, אדם שמחזיק בנכס ששני אנשים טוענים לבעלות עליו, ויש לו ספק מי מהם צודק, רשאי לפנות לבית המשפט בהליך של טען ביניים כדי שבית המשפט יכריע ביניהם, וזאת, בין אם אחד מהם, שניהם או אף אחד מהם הגיש תביעה בעניין נגדו. מקרה נפוץ נוסף הוא מי שמחזיק כספים שאינם שלו ויש מספר אנשים או מעקלים אשר טוענים לכספים אלו.
בעל הדין המגיש טען ביניים, מכונה "מבקש", ומי שטוען לזכות באותו עניין נקרא "טוען".
על המבקש בטען ביניים להצהיר כי הוא אינו תובע טובת הנאה בנושא השנוי במחלוקת, אינו בקנוניה עם אחד הצדדים, ומוכן לפעול כפי שייפסק (לרבות העברת נושא התביעה לבית המשפט).
על הטוען להגיש הודעת הסתלקות לפיה הוא אינו תובע דבר, או הודעת פרטים, אשר מפרטת את נימוקי תביעתו.
בית המשפט רשאי לתת צו גודר כנגד טוען. אם הטוען הגיש הודעת הסתלקות, הצו יחסום כל תביעה עתידית שלו כנגד כל הצדדים בטען הביניים. אם הטוען לא הגיש הודעת הסתלקות, הצו יהיה תקף כנגד המבקש בלבד, וכנגד כל מי שבא מכוחו.
סדרי הדין בטען ביניים בישראל נקבעו בסעיפים 224-233 לתקנות סדר הדין האזרחי, התשמ"ד-1984. ההליך צפוי להתבטל עם כניסתן לתוקף של תקנות סדר הדין האזרחי החדשות (תקנות סדר הדין האזרחי, התשע״ט–2018) ביום ה' באלול התשע״ט (5 בספטמבר 2019).
ונסה ונג'י מטאו

תחילת דרכה

קנסל, שמוצאו פוארטו ריקני, החל לעסוק בדראג לאחר שאלקסיס מטאו, מלכת דראג שהשתתפה גם היא במרוץ הדראג של רו פול (בעונה השלישית ופעם נוספת בעונת האולסטארס) שכרה את שירותיו כרקדן גיבוי.

ההשתתפות במרוץ הדראג של רו פול

ונסה ונג'י מטאו הייתה אחת מן 14 המתחרות בעונה העשירית של מרוץ הדראג של רו פול שהושקה ב-22 במרץ 2018. מטאו הודחה בפרק הראשון לאחר דו-קרב ליפסינק לשירה של כריסטינה אגילרה, שהייתה שופטת אורחת בפרק זה, "Ain't No Other Man" מול מלכת הדראג "קלורי קרבאשיון ויליאמס".
לאחר הדחתה מן התכנית פסעה מטאו אחורנית אל מאחורי הקלעים, נפרדת לשלום בכך שהיא אומרת את שמה "מיס ונג'י" שלוש פעמים ברציפות ("Miss Vanjie... Miss Vanjie... Miss... Vanjie"). אמירה זו הפכה לאחר הדחתה לסנסציה ברחבי הרשתות החברתיות ושימשה ליצירת סרטונים הומוריסטיים, גיפים ובדיחות רבות שהופיעו באפליקציות שונות ותכניות טלוויזיה.
בעקבות הפופולריות של מטאו ברחבי הרשתות החברתיות היא הוכרזה ב-24 בינואר 2019 כאחת מ-15 המתחרות בעונה האחת עשרה של מרוץ הדראג של רו פול. בעונה זו הייתה מועמדת מטאו להדחה פעמיים בפרקים 9 ו-10 אבל הצליחה להישאר בתחרות. מטאו הגיעה למקום ה-5 בתחרות זו והודחה מעט לפני הגמר בפרק 12.
9K330 טור

פיתוח

פיתוח מערכת הטור החל בפברואר 1975. המערכת תוכננה כממשיכה של מערכת האוסה. במקביל למערכת היבשתית פותחה מערכת ימית (SA-N-9 Gauntlet) שיועדה להיות מותקנת במספר סוגי אוניות קרב, ובהן גם סיירות הקרב מסדרת קירוב. 
הפרויקט קיבל דרישות מדויקות בהן היה עליו לעמוד. נדרש ממערכת הטור להיות בעלת יכולת גילוי מוגברת, ובעלת יכולת עקיבה של מטרות מהירות ומטרות בעלות שטח חתך מכ"ם נמוך - מטרות אתגריות. כמו כן היה על המערכת להיות מסוגלת לטפל ביעילות עם מספר רב של מטוסים ותקיפות אוויריות תוך מתן יכולת אינטגרציה באחוזים גבוהים מול מערכות נ"מ אחרות. לאחר תקופת אבולוציה בשנים 1984-1983, המערכת היבשתית נכנסה לשימוש בשנת 1986.

שיפורים

גם בזמן שמערכת הטור הייתה בשלבי הכנסה לשירות, החלו עבודות לשדרוגה שהתבטאו בסופו של דבר בגרסת ה-Tor-M1 המשודרגת. במערכת החדשה הוכנסו שיפורים רבים ובהם ערוץ בקרת ירי נוסף, שאפשר התבייתות על שני גופים שונים בו-זמנית. גרסאות נוספות בעלות יכולת לוחמה אלקטרונית משופרת יוצרו כמו ה-Tor-M1-1 וה-Tor-M1V והגרסה החדישה והעדכנית ביותר ה-Tor-M2E הוצגה בתערוכת נשק בשנת 2007 והיא כוללת שיפורים במכ"ם שליטת האש, וארבעה ערוצי בקרת ירי המאפשרת ל-4 טילים להיות מונחים בו זמנית.

תיאור המערכת

המערכת מורכבת על גבי תובת נגמ"ש וכוללת מכ"ם גילוי מערך רב מופעי לטווח של 25 ק"מ, המסוגל לזהות עד 48 מטרות ולעקוב אחר 10 מטרות בו זמנית. כמו כן למערכת מכ"ם מערך רב מופעי נוסף לטווח של עד 20 ק"מ המשמש להנחיית טילים אשר מסוגל להנחות שני טילים בו זמנית (או ארבעה בגרסה החדשה). את המערכת ניתן להפעיל באופן עצמאי או כחלק ממערך של משגרים. בנוסף, המערכת יכולה לפעול כשהיא נייחת או תוך כדי תנועה. התורן הנושא את המכ"ם ניתן לקיפול לצורך הקטנת הצללית של הרכב.

חימוש

המערכת נושאת 8 טילים מסוג 9M330 המשוגרים אנכית. לטיל מנוע דלק מוצק המופעל לאחר הדיפתו מהמשגר. אורכו של הטיל -3.5 מ', משקלו 167 ק"ג והוא נושא ראש קרב בעל 15 ק"ג חנ"מ. מהירותו המרבית של הטיל - 2.8 מאך.
הנחיית הטיל מתבצעת באמצעות יחידת השיגור, אנטנת שידור המורכבת על הכלי מאפשרת את התקשורת עמו. לטיל עצמו מרעום קירבה.
למערכת מחשב בקרה המזהה את המטרות השונות, מתעדף אותן ומחליט באופן אוטומטי מהן המטרות האיכותיות ביותר, דבר המשפר את יכולת השליטה של מפעיל המערכת.
מוזיאון ג'פרי

היסטוריה

המוזיאון נפתח ב-1914 וקרוי על שם סר רוברט ג'פרי, בעבר הלורד ראש העיר של לונדון. המוזיאון מציג את ההיסטוריה של הריהוט, הטקסטיל, הציור ועיצוב הפנים בממלכה המאוחדת. המוזיאון מציג זאת באמצעות סדרה של חדרים המרוהטים בסגנון התקופה החל מ-1600 ועד ימינו, תוך שימת דגש על ריהוט שהיה בשימוש מעמד הביניים (לא מוצגים רק רהיטי המעמד העליון).
מבנה המוזיאון נבנה בשנת 1714 לבקשת ג'פרי, ושימש כבית מחסה לעניים של חברת סוחרי הברזל (גילדת סוחרי הברזל הלונדונית). המבנה הוא מבנה לשימור בשל חשיבותו הארכיטקטונית.
במהלך השנים התפתח המוזיאון, ומשך אליו קהל רחב יותר על ידי הצגת אוסף של ציורים, רהיטים ואמנות מעוטרת בהקשר של חדרי מגורים. מאז הפך ה Geffrye לאגודת צדקה עצמאית בשנת 1991, שופצו כל חדרי התקופה, נוסף אגף של המאה העשרים, צמחי עשב וגנים מתקופת הבניינים, ואחד מבתי האבות שוחזר כדי להראות את תנאי המחיה של התושבים הקודמים במאה ה -18 המאה ה -19.
היום מתמקד המוזיאון בבית, הן כמרחב פיזי והן כקונספט. חדרי התקופה והגנים ממחישים את החיים בבית ובבית במשך מאות שנים, ומשקפים שינויים בחברה, דפוסי התנהגות, סגנון, אופנה וטעם. נושאי בית וגן נחשפים באמצעות תערוכות, אירועים זמניים תוכניות למידה לכל הגילאים.
אגף נוסף של המוזיאון נבנה בשנת 1998.
אוגדת אזור יהודה ושומרון

היסטוריה

במרץ 1988, בעקבות פרוץ האינתיפאדה הראשונה הורחבה פריסת צה"ל והוקמה אוגדת אזור יהודה ושומרון בפיקוד תת אלוף במקום חטיבת יהודה ושומרון בפיקוד אלוף משנה. חטיבת יהודה ושומרון הוקמה ב-4 בנובמבר, כאשר הממשל הצבאי הישראלי בשטחים, שהיה אמון הן על ההיבט הביטחוני והן על הטיפול באוכלוסייה האזרחית, פוצל. הוקם המנהל האזרחי שאחריותו לדאוג לצורכיה האזרחיים של האוכלוסייה הפלסטינית שבשליטת ישראל. המושלים הצבאיים בכל נפה הפכו לקציני המנהל האזרחי, סמכויותיהם צומצמו והם איבדו את השליטה על הנושא הביטחוני. במקביל, הוקמו שלושה מרחבים: יהודה, בנימין ושומרון, שמפקדיהם, קצין בדרגת סגן אלוף, עוסקים בביטחון שוטף וכפופים למפקד יהודה ושומרון בדרגת אלוף-משנה. עם הקמת אוגדת אזור יהודה ושומרון שלוש המרחבים הפכו לשלושה חטיבות, חטיבת שומרון. חטיבת בנימין וחטיבת יהודה, אחר כך כל חטיבה פוצלה והוקמו גם חטיבת עציון, חטיבת מנשה, וחטיבת אפרים.
בין השנים 1993 ל-1997 הועלה תקן המפקד, והאוגדה הייתה בפיקוד אלוף שאול מופז ואחר כך אלוף גבי אופיר. בעקבות אירועי מנהרת הכותל ב-1996 הוחלט בצה"ל להכין את האוגדה לאפשרות של עימות צבאי עם הרשות הפלסטינית וכוחות הביטחון שלה. למשימה זו התמנה באופן חריג לכהונה שנייה כמפקדה של האוגדה תא"ל גבי אופיר שקודם במהלך התפקיד לדרגת אלוף. תחת פיקודה הוקמו חטיבות מרחביות וגדודי חי"ר ייעודי תחת פיקודם (לאחר מכן אוגדו הגדודים במסגרת חטיבת כפיר). 
ב-2003 מוזגה אליה אוגדת המילואים אוגדת יהודה, שהייתה אחראית על הביטחון השוטף באזור יהודה שמעבר לקו הירוק.
במהלך העשור הראשון של המאה ה-21 הפכה האוגדה גם לאוגדת מילואים, ובמסגרתה פועלים מספר גדודי מילואים המיועדים בחירום להחלפת גדודים סדירים המוצבים באיו"ש ונדרשים ללחימה בגזרות אחרות. הגדודים פועלים תחת פיקוד החטיבות המרחביות, ומוזנים בעיקר על בסיס משוחררי חטיבת כפיר.
מפקדת האוגדה ממוקמת במכלול סמוך לבית אל.

ייעוד האוגדה

האוגדה משמשת כמפקדת כוחות צה"ל בגזרת יהודה ושומרון, וכתוצאה מכך נמצאת בלחימה שוטפת אל מול פעילויות והתארגנויות טרור מאזור יהודה ושומרון, או מחבלים היוצאים מאזור זה לתחומי הקו הירוק.
בשטח האחריות של האוגדה נמצאות הערים הפלסטיניות הגדולות: ג'נין, טולכרם, קלקיליה, שכם, רמאללה, בית לחם וחברון.
תפקידי האוגדה כוללים: שמירה על יציבות ביטחונית, אבטחת צירי תנועה, הגנה על ישראלים ושמירת חוק וסדר. במסגרת תפקידה, חייליה לעיתים נקלעים לעימותים עם פעילים פוליטיים, מתנחלים ואוכלוסייה אזרחית פלסטינית.
האוגדה מבצעת מבצעים שונים ומעצרים של חשודים על בסיס יומי.
מרטין פלרמו

קריירה

פלרמו החל את הקריירה בתור שחקן מחליף באסטודיאנטס. בארבע עונותיו הראשונות כבש פלרמו שני שערים בלבד, ורק בעונת 1995/1996 החל פלרמו לקבל דקות משחק רבות ולכבוש בהתאם. בשנתיים האחרונות שלו בקבוצה כבש 32 שערים ב-63 משחקים והפך לאחד החלוצים המוערכים בליגה.
לאחר העברתו לבוקה ג'וניורס זכה פלרמו בהכרה בינלאומית בעקבות ממוצע השערים הגבוה שלו והופעתיו המרשימות במשחקים בינלאומיים. בשיא הקריירה של פלרמו, בשנת 2000, זכה השחקן עם קבוצתו בגביע הביניבשתי. פלרמו, שכבש צמד במשחק נגד ריאל מדריד הספרדית, נבחר לשחקן המצטיין של הטורניר. בשנת 2000 אמור היה פלרמו לעבור לקבוצת לאציו מהאיטלקית, אך פציעה מנעה את העברתו.
ב-24 במאי 2000 חזר פלרמו לשחק לאחר חצי שנה של חוסר פעילות. הוא שיחק 15 דקות נגד היריבה העירונית של בוקה, ריבר פלייט, במשחק גומלין ברבע גמר גביע הליברטדורס, וכבש את השער השלישי של בוקה, שניצחה 3-0 לאחר הפסד 2-1 במשחק הראשון. כשנה לאחר מכן עבר פלרמו לליגה הספרדית. לפני מעברו, נחשב פלרמו לחלוץ הטוב ביותר בליגה הארגנטינאית, בזכות 91 כיבושים ב-102 הופעות.
למרות התעניינות מצידן של קבוצות בכירות, בחר פלרמו בוויאריאל ממרכז הטבלה הספרדית. מיד לאחד הצטרפותו לקבוצה, נפצע פלרמו בצורה ביזארית כאשר יציע מולו חגג שער התמוטט, וכתוצאה מכך שבר פלרמו את עצמות השוק ונעדר תקופה ארוכה מהמגרשים. פלרמו לא הצליח לבטא את יכולתו במדי הקבוצה ושיחק בה 3 עונות בהן כבש 18 שערים בלבד. לאחר מכן ניסה פלרמו את מזלו בקבוצות כגון ריאל בטיס ודפורטיבו אלאבס, שגם בהן לא הצליח להשתלב כראוי.
בקיץ 2004 חזר פלרמו לבוקה. חזרתו לבוקה סימנה את חזרתו להיות אחד החלוצים הטובים בארגנטינה. במרץ 2008 הפך פלרמו לכובש המצטיין של בוקה בכל הזמנים לאחר שכבש את שערו ה-182 במדי הקבוצה במסגרות השונות.
כמו כן, פלרמו שיחק שבעה משחקים בנבחרת ארגנטינה וכבש שלושה שערים. פלרמו זכור בעיקר עקב משחקה של ארגנטינה נגד נבחרת קולומביה בשנת 1999, בו החטיא פלרמו שלושה פנדלים. למרות הסטטיסטיקה המרשימה, פלרמו לא זומן למשחקי הנבחרת, למורת רוחם של אוהדים רבים בארגנטינה.
ב-2011 הודיע פלרמו כי יעזוב את בוקה והוא פרש באופן רשמי מכדורגל ב-18 ביוני 2011, בתיקו 2-2 נגד חימנסיה לה פלאטה.
ב-2012 גודוי קרוס הודיעו שהחתימו את פלרמו כמאמן ולאחר שתי שנות אימון עבר לאמן את ארסנאל סארנדי ב-2014. ב-2016 החל לאמן את אוניון אספניולה מליגת העל הצ'יליאנית.
אסאפקה לאפי

2012–2016: סקודה

לאפי ניצח את אליפות פינלנד בראלי בשנת 2012, לאחר שניצח את כל שבעת המרוצים בעונה, כשהוא נוהג בפורד פיאסטה S2000. באוקטובר אותה שנה חתם בקבוצת סקודה מוטורספורט, וניצח עבורה את ראלי פולין, מרוץ שהתקיים במסגרת אליפות אירופה בראלי. 
בשנת 2013 התחרה באופן מלא באליפות אסיה-פסיפיק בראלי עם קבוצת MRF, ובמקביל השתתף במספר מרוצים במסגרת אליפות אירופה וקטגורית WRC2 עם קבוצת סקודה מוטורספורט. באליפות האסייתית ניצח שלושה מתוך שישה מרוצים, וסיים את העונה במקום השני אחרי גארוב גיל, בן קבוצתו. באליפות אירופה לקח חלק בשלושה מרוצים, וניצח את האחרון שבהם, ראלי שווייץ. בסיום העונה דורג במקום החמישי. לאפי השתתף גם בשלושה מרוצים במסגרת קטגוריית ה-WRC2, וניצח את ראלי פורטוגל. הניצחון הקנה לו נקודה ראשונה באליפות העולם בראלי לאחר שסיים במקום העשירי בדירוג הכולל.
בשנת 2014 זכה באליפות אירופה לאחר שניצח שלושה מרוציםף ראלי לטביה, צפון אירלנד ושווייץ. בשנת 2015 הוחלף דגם הסקודה פאביה בו התחרה לדגם ה-R5 עימו התחרה ב-WRC2. הוא ניצח שני מרוצים (פולין ופינלד), סיים פעמיים במקום השני (פורטוגל וצרפת) ובסיום העונה דורג במקום השלישי בקטגוריה. ארבעה ניצחונות בעונת 2016 העניקו לו את תואר האליפות.

2017–2018: טויוטה

טויוטה חזרה לפעילות באליפות העולם בראלי בשנת 2017 לאחר העדרות של 18 שנים. לאפי הצטרף לקבוצה לצידם של יארי-מאטי לאטוולה ויוהו האנינן. בעונת הבכורה של הקבוצה התחרה באופן חלקי החל מהמחצית השנייה של העונה. בראלי פינלנד, המרוץ הרביעי בו השתתף, השיג את ניצחון הבכורה בסבב. בעונתו השנייה בקבוצה הגיע לפודיום בשלושה מרוצים וסיים את העונה במקום החמישי.

2019: סיטרואן

באוקטובר 2018 הודיע לאפי על עזיבת קבוצת טויוטה ומעבר לקבוצת סיטרואן לצידו של סבסטיאן אוז'ייה, ששב לקחת חלק באליפות.
מריו דל מונקו

לימודי מוזיקה

דל מונקו נולד למשפחה פלורנטינית מוזיקלית בת המעמד הגבוה. כילד למד נגינה בכינור אך גילה משיכה נלהבת לשירה. הוא סיים את קונסרבטוריון רוסיני בפזארו, שם הכיר את רנאטה טבאלדי ושר עמה לראשונה. בשנות החמישים נחשבו השניים לצמד אופראי ממדרגה ראשונה. מאסטרו רפאלי הכיר בכישרונו ועזר לו בראשית הקריירה. דל מונקו נשא לאישה את רינה פיליפיני בשנת 1941.

קריירה

דל מונקו החל בקריירה של זמר טנור אופראי ב-31 בדצמבר 1940, בתפקיד פינקרטון במאדאם באטרפליי בתיאטרון פוצ'יני במילאנו. בשנים הבאות התפרסם, תחילה באיטליה ובעקבותיה ברחבי העולם, בקולו החזק והמתכתי, קול טנור הרואי (ראו: סיווג קולות הטנור) לאמיתו (אם כי דל מונקו דבק בעיקר ברפרטואר האיטלקי), שהקנה לו מעמד בין כוכבי-העל של שנות החמישים, לצד ג'וזפה די סטפנו ופרנקו קורלי.
התפקיד שהיה לסמלו המסחרי של דל מונקו היה אותלו של ורדי. הוא שר אותו לראשונה בשנת 1950 והמשיך ללטש אותו לאורך כל שנות הקריירה שלו. נאמר עליו, שהופיע באופרה אותלו 427 פעמים, הישג ראוי לציון, אבל בספרה של אליזבטה רומניולי: Mario Del Monaco, Monumentum aere perennius, Azzali 2002 מונה המחברת רק 218 הופעות בתפקיד אותלו. הוא נקבר בתלבושת שעטה בתפקיד אותלו.
דל מונקו היה גבר יפה-תואר וחסון, בעל דרך ביטוי ייחודית וקול מצלצל, שהקנה לו את הכינוי "פר הנחושת ממילאנו", אך הוא היה גם מושא לביקורת, כמי שפרשנויותיו הווקאליות לוקות בבוטות וחוסר עידון. בשנת 1975 פרש דל מונקו מן הבימה.

הקלטות וסרטי קולנוע

מריו דל מונקו שר עם טבאלדי בשורה ארוכה של אופרות משל ורדי ופוצ'יני בהקלטות לחברת דקה. בחברה זו הקליט ב-1969 גם את "פדורה" של אומברטו ג'ורדאנו, מול מגדה אוליברו וטיטו גובי.
הוא הוכיח את יכולתו גם כשחקן מעולה והשתתף בסרטי קולנוע, שבעלילותיהם שובצו שירים המתאימים וקולו.
אהרון בר האב

ביוגרפיה

בר האב נולד בקונטיקט, ורכש תואר ראשון באוניברסיטת ייל ב-1735. לאחר סיום לימודיו, עבד ככומר פרסבטריאני בניוארק, ניו ג'רזי ופתח שם בית ספר ללימודים קלאסיים. ב-1752, נישא בר לאסתר אדוארדס, בתו של התאולוג המפורסם ג'ונתן אדוארדס.
ב-1746, מחלוקת בדבר שיוכה הדתי של אוניברסיטת ייל גרמה לבר, לחמו אדוארדס ולג'ונתן דיקינסון  לפרוש מהאוניברסיטה הוותיקה ולהקים את הקולג' של ניו ג'רזי בעיירה אליזבת. דיקינסון נבחר לעמוד בראש האוניברסיטה, אך מת תוך זמן קצר וב-1747 מונה בר לנשיא הקולג' והפך בגיל 32 לנשיא הצעיר ביותר של המוסד. במהלך כהונתו עבר הקולג' לפרינסטון, ניו ג'רזי, ושמו שונה לאוניברסיטת פרינסטון.
ב-1755 פרש בר מעבודתו ככומר כדי להשקיע את מרב זמנו בפרינסטון. בסתיו 1757 מת בר מקדחת, לאחר ששב מנסיעה להלוויתו של מושל מסצ'וסטס ג'ונתן בלצ'ר , בה נשא הספד לזכרו. אלמנתו מתה שבעה חודשים לאחר מכן, והותירה את בתם בת השלוש ובנם בן השנתיים יתומים. שרידיו נקברו בבית הקברות המקומי בפרינסטון.
מיכאל שמש

ביוגרפיה

שמש נולד בבני ברק למשפחה חרדית ולו 11 אחים. אביו הוא ראש כולל. למד במוסדות חינוך ספרדיים וליטאים. בגיל 16 החל לעבוד בתחנת הרדיו החרדית קול ברמה בה שימש ככתב וכמגיש פינות.
שמש התגייס לצה"ל ושרת בגלי צה"ל ככתב בכנסת וכתב לענייני ירושלים. הוא הכתב החרדי הראשון בתולדות התחנה הצבאית.
ככתב בכנסת פרסם שמש הקלטה ובה עימות בין חבר הכנסת מיקי זוהר ויושב ראש הקואליציה דוד ביטן על רקע דיונים על הקצבות כספים פוליטיות בוועדת הכספים. ככתב לענייני ירושלים פרסם כתבת תחקיר אודות חבר מועצת העיר מאיר תורג'מן. בעקבות תלונה במשטרה שהגיש תורג'מן בגין הטרדתו על ידי הכתב ופרסום פרטים שאינם נכונים לטענתו, זומן שמש לחקירה בניגוד לנוהלי משטרת ישראל בנוגע לחקירת עיתונאים. בעקבות התחקיר של שמש נפתחה חקירה בלהב 433 נגד תורג'מן בחשד לקבלת שוחד. 
לאחר שחרורו מגל"צ הצטרף לכאן תאגיד השידור הישראלי בו הוא משמש כיום ככתב פוליטי. בין כתבותיו הבולטות: הקלטות אדלשטיין נגד נתניהו, תחקיר על על עסקת נדלן בעייתית לכאורה בקריית יערים ותחקיר על סגן ראש עיריית ירושלים מאיר תורג’מן לפיו פעל בניגוד עניינים (התחקיר הוביל לזימון לחקירה בניגוד לנהלים. החקירה נגד שמש נסגרה ונפתחה חקירה נגד סגן רה"ע תורג׳מן שהובילו למעצרו ולחקירתו במשטרה בגין עבירות מרמה).
שמש נשוי לאבישג חיון ולהם בן.
פונקציה אוניוולנטית

באנליזה מרוכבת, פונקציה אוניוולנטית (Univalent function, simple, schlicht) היא פונקציה הולומורפית חד חד ערכית. פונקציה מולטי-ולנטית היא פונקציה המקבלת כל ערך מספר סופי וחסום של פעמים.
התאוריה של פונקציות אוניוולנטיות היא רחבה ומסובכת. משפט דה ברנז', אחד המשפטים החשובים בדבר פונקציות אוניוולנטיות, קובע כי המקדמים  בפיתוח טיילור של פונקציה אוניוולנטית על עיגול היחידה מקיימים . המשפט היה פתוח עד שנת 1985, והוכחתו נחשבת להישג חשוב באנליזה מרוכבת. השערת גודמן על פונקציות מולטי-ולנטיות מכלילה את משפט דה ברנז.

הצורה הנורמלית

בהינתן פונקציה אוניוולנטית , ניתן להגיע לצורה נורמלית שלה: קודם נשים לב שהקובע לא משנה, ולכן נשמיט אותו. ניתן גם לחלק במקדם  של , ולכן להניח מלכתחילה , כלומר הפונקציה מהצורה .
רוב התאוריה עוסקת בפונקציות כנ"ל מעיגול היחידה, כלומר . את אוסף הפונקציות האוניוולנטית מעיגול היחידה ובעלות צורה נורמלית כנ"ל נסמן ב-.
בהינתן פונקציה , ניתן להביט בפונקציה  הנתונה על ידי . מתקיים ש-  אוניוולנטית ב- ולא מקבלת את אפס. היא נקראת פונקציה דואלית ל-. אוסף פונקציות המקיימות את שתי הדרישות האחרונות יסומן ב-. מובן שיש התאמה 1:1 בין  לבין , הנתונה כנ"ל.

נוסחאות שטח

השטח של תחום המתקבל כתמונה של פונקציה אוניוולנטית מ- טומן בחובו נוסחאות ומשפטים רבים.
משפט אם  אוניוולנטית על , השטח של  נתון על ידי . בפרט, כאשר  אז  והשטח הוא .
מסקנה - אם  אוניוולנטית על טבעת מהצורה , השטח של  הוא .
מסקנה - אם  אוניוולנטית על . אז השטח של  הוא . בפרט, נקבל .
כעת, אם משאיפים  במסקנה, ניתן לקבל את משפט השטח:
משפט השטח (The Area Theorem, Gronwall, 1914): אם  אז . שוויון מתקיים אם ורק אם התמונה  מכסה את כל המישור המרוכב, פרט לקבוצה ממידה אפס.

טענות על המקדמים

אחד העניינים המרכזיים בתאוריה של פונקציות אוניוולנטיות הוא עניין המקדמים. לאורך כל המאה ה-20 נוסחו הרבה טענות על המקדמים, חלקן תחת הנחות נוספות על הפונקציות. הטענה המרכזית היא משפט דה ברנז', שהיה ידוע עד שנת 1985 בתור השערת ביברבך או השערת המקדמים, הטוען כי . הוכחת המשפט בשנת 1985 על ידי לואי דה ברנז' היוותה נקודת ציון חשובה. השערת גודמן על פונקציות מולטי-ולנטיות מכלילה את משפט דה ברנז'.
לטענות חלקיות, שקולות והכללות ראו בספרו של גודמן בקריאה נוספת.
הלל נוייר

ביוגרפיה

נוייר נולד במונטריאול, קנדה. הוא מחזיק בתואר להיסטוריה אינטלקטואלית ומדעי המדינה של אוניברסיטת קונקורדיה, תואר במשפט אזרחי, תואר במשפטים של אוניברסיטת מקגיל, ותואר שני במשפטים של האוניברסיטה העברית בירושלים.
אברהם מנחם

ביוגרפיה

נולד בכפר שיככא בכורדיסטן העיראקית לימימה ולמנחם בן אהרון. בכפר לא היה תלמוד תורה ובית כנסת, ואביו שכר מורה פרטי מהכפר שוש הסמוך כדי שילמדו תורה. בגיל 11 נשלח אל העיר מוסול כדי ללמוד אצל הרב ראובן ברזאני.
לאחר 4 שנות לימוד במוסול, חזר לכפר שוש הסמוך לביתו ולמד אצל חכם בצלאל בן חכם שמעון. בהיותו כבן 19 קיבל מחכם מנחם הכהן מהעיר עקרא הסמכה לרב, שוחט, בודק ומוהל.
לאחר שקיבל את הסמיכה הסתובב במשך עשור בכפרים בסביבה ושימש כשוחט ובודק, מוהל, מלמד תורה ועורך חופה וקידושין. לאחר מכן מונה לרב של עקרא, שמנתה כ-200 משפחות יהודיות. גם לאחר מכן המשיך להגיע לכפרי הסביבה. הקים בביתו ישיבה. 
בשנת 1951 (ה'תשי"א) עלה לישראל והתיישב בירושלים, שם המשיך להיות רב ומלמד תורה, עד לפטירתו ב-19 בספטמבר 1980 (ט׳ תשרי ה׳תשמ״א). כבן 90 בפטירתו. 
ועדת השמות בעיריית ירושלים קראה על שמו את רחוב חכם אברהם בשכונת מלחה. הטקס נערך בספטמבר 1986, במעמד ראש עיריית ירושלים טדי קולק.
יאיר שטרן

ביוגרפיה

נולד בתל אביב לרוני ואברהם שטרן. נולד כארבעה חודשים לאחר שאביו, מפקד הלח"י, נרצח. קרוי "יאיר" על שם כינויו המחתרתי של אביו. למד בבית ספר ביאליק בנתניה, בבית הספר לקציני ים עכו, ובעירוני ד' בתל אביב. סיים תואר ראשון במדע המדינה באוניברסיטת תל אביב, ותואר שני בתקשורת באוניברסיטת טמפל, בפילדלפיה.
אף על פי שרבים מיוצאי לח"י רצו לראות בו את ממשיך דרך אביו, הוא פנה לתחום אחר - העיתונות.
את דרכו בתקשורת החל ככתב ספורט בעיתון מעריב. לאחר לימודיו בחו"ל חזר לארץ ושימש ככתב ספורט בערוץ הראשון. שימש בתפקידים שונים בערוץ הראשון, עד שמונה בסוף שנות ה-80 לכתב בוושינגטון. מתוקף תפקידו סיקר שתי מערכות בחירות לנשיאות ארצות הברית, אירועים חשובים ביחסים עם ברית המועצות, ואת מלחמת המפרץ. בשנת 1993 מונה למנהל הטלוויזיה הישראלית. בתקופת פרשת בר-און חברון הגן על העיתונאים שחשפו את הפרשה.
מאז התפטרותו מהטלוויזיה בשנת 2000, משמש כיו"ר העמותה להנצחת מורשת לח"י וחלליהם. ב-2008 מונה כחבר ההנהלה הציבורית של הקרן החדשה לקולנוע וטלוויזיה.
ביוני 2009 מונה ליו"ר זמני במקום אמנון נדב שהתפטר ובהמשך השנה מונה למנכ"ל התזמורת הסימפונית ירושלים במקום חיים שחם שחלה.
ב-2013 שיחק בסדרה שנות ה-80 בתור יצחק אל תצחק.
יאיר שטרן נשוי לדסי חיה ואב לארבעה, מתגורר בירושלים. בנו הוא מפיק הטלוויזיה שי שטרן ובתו דר' ענת שטרן היא מדריכה אקדמית במכללה לביטחון לאומי.
חורחה פוסילה

קריירה

פוסילה החל את הקריירה שלו בליברפול מונטווידאו. ב-31 באוגוסט 2006 הושאל לפורטו. בעונתו הראשונה שיחק פוסילה 18 משחקים ובסיום העונה חתם ל-5 שנים במועדון. בעונת 2010/2011 זכה עם המועדון באליפות, בגביע ובליגה האירופית. עם זאת, הוא החמיץ את גמר הליגה האירופית 2011 בעקבות פציעה. בעונת 2011/2012, ויקטור פריירה מונה למאמן, ופוסילה איבד את מקומו בהרכב. בינואר 2012 פוסילה הושאל לסנטוס עד לסיום העונה, גם בעונת 2013/2014 מיעט לשחק. בינואר 2014 סיכם בנסיונל אך בסופו של דבר העסקה בוטלה. לאחר מונדיאל 2014 עבר בסופו של דבר לנסיונל.
ב-24 במאי 2006 פוסילה ערך את הופעת הבכורה שלו בנבחרת אורוגוואי, בניצחון 0-2 נגד רומניה במשחק ידידות. פוסילה היה עם הנבחרת בקופה אמריקה 2007 והגיע אתה לחצי הגמר. פוסילה היה עם הנבחרת גם במונדיאל 2010 והיה שותף להעפלה לחצי הגמר שהפתיעה רבים.
תחנות צדי הדרך

תחנות צדי הדרך (ביפנית: Michi no eki 道の駅) אלו שטחי ממשל יפניים המיועדים למנוחה ולהתרעננות, הנמצאים לאורכי דרכים וכבישים ארציים ברחבי יפן.
בנוסף לייעודם הרשמי שנועד לספק מקומות מנוחה ורגיעה, בתחנות אלו מצויים גם מגוון חנויות במטרה לקדם תיירות ומסחר מקומיים. חנויות אלו יכולות למכור תוצרת מקומית, חטיפים, מזכרות וסחורות אחרות. כל תחנות צדי הדרך מאפשרות גישה לעוברי האורח במשך 24 שעות ביממה ומספקות חנייה, שירותים ציבוריים ומתקני שיתוף מידע.
נכון למאי 2016 קיימות 1093 תחנות צדי דרך ברחבי יפן: 117 באי הוקאידו, 150 בחבל טוהוקו, 167 בחבל קאנטו, 76 בחבל הוקוריקו שבאי הונשו, 125 בחבל צ'ובו, 138 בחבל קנסאי, 101 בחבל צ'וגוקו, 84 בחבל שיקוקו ו-135 באזורי קיושו ואוקינאווה.
ג'ובאני בונונצ'יני

חייו

בונונצ'יני הבן נולד במודנה. יצירותיו כוללות מספר אופרות, מיסות והמנון אבל לדוכס ממרלבורו. בין האופרות שלו הייתה "אחשוורוש", שעובדה כעבור שנים בידי הנדל. בונונצ'יני ניגן בצ'לו והוציא לאור את יצירותיו הראשונות לכלי זה בשנת 1685 בבולוניה.
הוא שימש זמן מה מאסטרו די קאפלה בכנסיית סאן ג'ובאני במונטה. בשנים הבאות עבד בערים מילאנו, רומא, וינה וברלין, ובין השנים 1720 ל-1732 פעל בלונדון, שם התחרה במשך זמן מה בהנדל. בתקופת לונדון נתמך בונונצ'יני על ידי הנרייטה גודולפין, הדוכסית השנייה ממרלבורו והוא שימש כמלחין הבית שלה. בונונצ'יני עזב את לונדון לאחר שהאשמות במעשי פלגיאט שהוצאו נגדו הוכחו כנכונות. הוא מת בעוני בווינה. 
אחיו הצעיר של ג'ובאני באטיסטה, אנטוניו מריה בונונצ'יני, היה אף הוא מלחין.
מגלן לוחש

מאפיינים

כל גופו של המגלן הלוחש שחור, מקורו צהוב בהיר, והשטח חסר-הנוצות שמסביב לעיניו אדום. הוא דומה מעט למגלן חד-הזנב, למרות שהוא הרבה יותר קטן ממנו ויש לו זנב קצר יותר. אורכו כ-46 עד 55 ס"מ. הנקבה והזכר דומים. 
המגלנים מתקבצים ללהקות שעשויות לכלול מאות פרטים, והם חוזרים לאתרי השינה שלהם (בדרך כלל על עצים) בכל ערב בלהקות בצורת קו ישר או V. אתרי האכילה המועדפים עליו הם בדרך כלל כרי דשא רטובים ואזורים בוציים, והוא ניזון בעזרת חיטוט עם מקורו הארוך והמעוקל. המגלן כמעט לעולם לא ניזון ליד עופות אחרים. 
המגלנים מקננים בלהקות שכוללות 5 עד 70 פרטים, ומקימים את קינם מענפים על שיחים ועצים. הנקבה מטילה 3-4 ביצים, ודוגרת עליהן במשך 21-23 ימים. הגוזלים פורחים מהקן לאחר 27 עד 30 ימים.
תזונתו מורכבת מתולעים, רכיכות, סרטנים, חרקים גדולים, חלזונות ולעיתים גם מזרעים ועלים.